கேள்வி: சிலாங்கூர் அரசு - அமைச்சரவை குறித்து விரிவாக சொல்லுங்கள்.
பதில்: சிலாங்கூர் மாநில ஆட்சிக்குழு (''Selangor State Executive Council'') (EXCO) என்பது மலேசியா சிலாங்கூர் மாநில அரசாங்கத்தின் நிர்வாக ஆட்சிக்குழுவாகும். சிலாங்கூர் சுல்தான் அவர்களால் நியமிக்கப்பட்ட சிலாங்கூர் மந்திரி பெசார் ஆட்சிக் குழுவிற்குத் தலைமை தாங்குகிறார். அவர் சிலாங்கூர் மாநில சட்டமன்றம் பெரும்பான்மையைப் பெற்றவராக இருக்க வேண்டும். சிலாங்கூர் ஆட்சிக்குழு உறுப்பினர்கள் சிலாங்கூர் மந்திரி பெசார் தேர்ந்தெடுக்கப்பட்டு சுல்தானால் நியமிக்கப்படுகிறார்கள். சிலாங்கூர் ஆட்சிக்குழுவிற்கு அமைச்சுகள் இல்லை, மாறாக பல குழுக்கள் உள்ளன. ஒவ்வொரு குழுவும் மாநில விவகாரங்கள், செயல்பாடுகள் மற்றும் பல்வகைத் துறைகளைக் கவனித்துக் கொள்ளும். ஆட்சிக்குழுவின் உறுப்பினர்கள் வழக்கமாக ஒரு குழுவின் தலைவராக இருப்பார்கள். 2023 சிலாங்கூர் மாநிலத் தேர்தலைத் தொடர்ந்து, பாக்காத்தான் அரப்பான் (PH) மற்றும் தேசிய முன்னணி (மலேசியா) (BN) ஆகியவை மீண்டும் ஆட்சிக்கு வந்து ஒரு கூட்டணி மாநில அரசாங்கத்தை அமைத்தன. அதன் பிறகு, அமிருதீன் சாரி மீண்டும் மந்திரி பெசாராக நியமிக்கப்பட்டார்.